《秦太虚寄书云想君在毗陵广坐中白眼望青天也因录此语为寄兼简诸君》
宋代·李之仪

白眼望青天，我乃厌多酒。秦郎才语新，高低秀蜀柳。

春风昨夜来，传书自江口。固为愁水光，物物惭我丑。

归程无日多，僧窗不惊帚。投怀二三子，自许口不朽。

笑言忌有累，盏斝来所有。莫问夜如何，为君专一斗。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。